Kui otsustada mitmesuguste hinnangute ja arvustuste järgi, mis antakse kunstnikele ja interpreetidele, selgub, et üldlevinud on seisukoht: tehnilised oskused (s.t keeleoskus) on küll tarvilikuks eelduseks, kuid nad ei taga loomingulist tulemust (meenutagem kasvõi Pisuhänna lugu). Ilmselt on lisaks vajalikele oskustele (keelele) vaja veel midagi, mida võiks nimetada loominguliseks andekuseks ning mida ei määra tehnilised oskused. Kunstnike puhul seostatakse loomingulist andekust pigem kunstniku  tundeelu ja emotsioonidega. Kunstiloomingus on loomingulise andekuse vajalikkus üldtunnustatud.